Ken McArthur

Kennedy Kane McArthur (1881eko otsailaren 10a - 1960ko ekainaren 13a) atletismoko atleta eta 1912ko Udako Olinpiar Jokoetako maratoiaren irabazle gisa da ezaguna.

 Biografia 
Dervock-en jaioa, Antrim konderrian, Irlandan, McArthur atleta itxaropentsu gisa aitortua izan zen nerabezaroan, baina ez zuen atletismo karrerarik egin 1901ean Hegoafrikara emigratu arte, 20 urte zituela.

1906an Johannesburgoko Polizian sartu ondoren, McArthur atletismoa serio hartzen hasi zen. Laster Transvaaleko erdi eta milia bateko txapelketak, bost miliako pistako txapelketa eta bi kros txapelketa nazional irabazi zituen.

McArthurrek bere lehen maratoia 1908ko denboraldiaren amaieran egin zuen, eta harrigarriki Charles Hefferon zilarrezko domina olinpikoa zena gainditu zuen. Milia bateko eta hamarreko txapelketa nazionalak ere irabazi zituen.

Stockholmeko Olinpiar Maratoia bero itogarripean egin zen. Hegoafrika ordezkatuz ekitaldian, McArthur eta bere taldekide Christian Gitsham elkarrekin egin zuten korrika, eta laster hartu zuten aurrea. Garaipenaren konfiantzaz, Gitsham ura hartzera gelditu zen,  McArthurek berarekin bat egingo zuela espero zuela, adostu bezala. Horren ordez, McArthurrek korrika jarraitu zuen, bien arteko aldea handituz eta Gitshamekiko 58 segundoko abantailarekin garaipen ziurra lortuz.

Hurrengo denboraldian, McArthurrek oina mindu zuen istripu batean eta atletismotik erretiratzera behartuta egon zen. Sei maratoi lasterketa egin zituen (Olinpiar Jokoetako maratoia barne) bere ibilbide osoan eta ez zuen bat ere galdu.

 Erreferentziak 

 Kanpo estekak 

Kategoria:Antrim konderriko jendea
Kategoria:Hegoafrikako atleta olinpikoak
Kategoria:Poliziak
Kategoria:1912ko Udako Olinpiar Jokoetako atletak
Kategoria:Olinpiar Jokoetako urrezko dominadunak atletismoan
Kategoria:1912ko Udako Olinpiar Jokoetako dominadunak